**A tutori tevékenységgel kapcsolatos szabályszerűségek rendje**

1. A szakképzés képzési programjának teljesítése során a jelölt munkáját közvetlenül a tutor felügyeli, aki folyamatos szakmai segítséget nyújt a jelöltnek a szakképzés szakmai programjának elsajátításában.
2. Tutor a jelölt szakképzése alatt teljesítendő egyes képzési elemeknek megfelelő szakvizsgával és/vagy felsőfokú végzettséggel és legalább három éves szakmai gyakorlattal rendelkezik,

*a)*támogatott képzés esetén a Kar által foglalkoztatott, az ÁEEK által vezetett tutori névjegyzékben szereplő vagy

*b)*költségtérítéses képzés esetén a Grémium javaslata alapján a Kar, vagy külső képzőhely által foglalkoztatott és a képzőhely vezetője által kijelölt/javasolt személy lehet.

3. Egy tutor egyidejűleg legfeljebb három jelölt szakképzését felügyelheti.

4. A tutori díj az *államilag támogatott* képzés esetében rezidensenként havonta, külön megállapodás alapján kerül a tutor részére kifizetésre.

5. A Grémium javaslata alapján a Kar a tutori névjegyzékek adattartalmát félévente (június 30-ig, december 31-ig) felülvizsgálja.

6. A tutori tevékenység minősítését a rezidensek végzik. Ha a minősítés során a tutor a Grémiumok által meghatározott eredményt nem éri el javaslatuk alapján a Kar a tutori névjegyzékből törli és erről a tutort tájékoztatja.

Törlés esetén a tutor a törléstől számított két évig nem vehető fel újra a tutori névjegyzékbe.

Nem vehető fel a tutori névjegyzékbe az, akit a tutori névjegyzékből három alkalommal töröltek.

Fentiek 2017. szeptember 1-jétől lépnek hatályba. Felülvizsgálatuk évente szükséges.

Budapest, 2018. augusztus 31.

**Dr. Hankó Balázs sk**

grémium elnök

**TUTORI MEGÁLLAPODÁS**

**Dr. Hankó Balázs egyetemi docens, grémium elnök, mint a Gyógyszerellátási szakgyógyszerészet/Kórházi-Klinikai szakgyógyszerészet** vezetője, valamint **……………………………………………………………………..** Intézet, mint közalkalmazott az alábbiakban állapodnak meg:

A munkavállaló ellátja a tutori feladatot jelenlegi munkaköre mellett a Gyógyszerésztudományi Kar szervezeti egységben ……………………………….. időszakban az alábbi feladatok szerint:

**A tutor feladatai különösen:**

A tutor feladata a szakgyógyszerész-jelölt szakmai felkészítése a szakvizsgára. A jelöltet oktatja és segíti a gyógyszerészi magatartásformák elsajátításában. Biztosítja a szakképzés tematikájában szereplő követelmények teljesítésének feltételeit.

**ezen belül:**

* gondoskodik a követelmények teljesítéséhez szükséges feltételekről
* folyamatosan ellenőrzi a jelölt munkáját és konzultációra rendelkezésre áll
* biztosítja, hogy a jelölt részt vegyen a kötelező oktatáson és az ahhoz kapcsolódó gyakorlatokon, számonkéréseken
* a leckekönyvben bejegyzésre került adatok valódiságáért személyében felelős
* folyamatosan figyeli a jelölt szakmai fejlődését, az előírt teljesítményt aláírásával hitelesíti a leckekönyvben
* folyamatos kapcsolatot tart a mentorral a képzés során felmerülő problémákat a mentorral megkonzultálja és értesíti őt a tanulmányi mulasztásról, fegyelemsértésről
* a mentor által tett észrevételeket megbeszéli a jelölttel és megteszi a szükséges intézkedéseket.

……………………………… ………….........................................

Dr. Hankó Balázs

egyetemi docens, grémium elnök